hvad dækker min skadedyrsforsikring (kosmetisk skade)?
 det er svært for os at afgøre, om din skade er af kosmetisk art eller ej. det vil være en konkret vurdering, som afhænger af skadens omfang, og om isoleringen har den samme effekt som før. med kosmetisk skade mener forsikringsselskabet typisk ridser, skrammer, pletter m.m., som ikke nedsætter funktionen. hvis skaden på isolering ikke har nogen praktisk betydning for ydeevnen herunder energiforbruget, kan det være rigtigt, at din forsikring ikke dækker. jeg har dog ikke generelt hørt, at man skal kunne dokumentere et energitab ved skader på isolering. jeg vil foreslå, at du beder dit forsikringsselskab om at redegøre for deres afslag. det kan også være en god ide at medsende billeder af skaden, hvis du ikke allerede har gjort det. desuden er det vigtigt, at du gør, hvad du kan for, at musen eller andre gnavere ikke kommer på besøg igen. her kan du få gode råd til, hvordan du kan undgå fx mus: https://www.bolius.dk/undgaa-mus-i-dit-hus-16358 . 